Ալեքսանդր Դորոգով

Ալեքսանդր Դորոգով (, ), խորհրդային նկարիչ մուլտիպլիկատոր, ամերիկացի և ռուս նկարիչ-անիմատոր, մանկավարժ։

Կենսագրություն 
Ծնվել է 1958 թվականին ապրիլի 9-ին, Մոսկվայում։ 11 տարեկանից սկսել է հաճախել «Սոյուզմուլտֆիլմ» կինոստուդիայի մուլտիպլիկացիայի խմբակին։ Միաժամանակ սովորել է գեղարվեստի դպրոցում։ 1975 թվականին աշխատանքի է անցել որպես «Սոյուզմուլտֆիլմի» բեմադրող նկարիչ։ Իսկ 1978 թվականից աշխատել է որպես նկարիչ-ուրվանկարիչ։ Նույն թվականին սկսել է անիմացիա դասավանդել Ռոման Դավիդովի («Մաուգլիի» ռեժիսոր) դասընթացներին։ 1979 թվականին ընդունվել է սցենարիստների և ռեժիսորների բարձրագույն դասընթաց և այն ավարտել 1981 թվականին։ 1982 թվականին վերադարձել է «Սոյուզմուլտֆիլմ» ստուդիա՝ որպես 2-րդ կարգի անիմատոր։
Մինչև 1990 թվականն աշխատել է «Սոյուզմուլտֆիլմ» կինոստուդիայում։ 1991 թվականին հաղթել է Եվրոպայում Disney ստուդիայի կողմից կազմակերած անիմատորների մրցույթը։ 1992 թվականին սկսել է աշխատել Ֆլորիդայի Դիսնեյ ստուդիայում։ Այնտեղ նա շարունակել է դասավանդման գործունեությունը `որպես անիմացիայի հրահանգիչ։
Մինչև 2003 թվականը աշխատել է Դիսնեյ ստուդիայում։ 2004-2006 թվականներին մասնակցել է Բոստոնի «Act» նախագծի մշակմանը։
2006 թվականին վերադարձել է Ռուսաստան՝ որպես մանկավարժ, ինչպես նաև` «Գորտի դրախտ», «Սապսան» մուլտֆիլմերի գլխավոր անիմատոր, ինչպես նաև կերպարների մշակող։
2010 թվականի ամառվանից Ալեքսանդր Դորոգովը դասավանդում է դասական անիմացիա Toonbox անիմացիոն ստուդիայում։
2011 թվականին նա անիմացիայի դպրոց է բացել, որտեղ դասավանդում է ուսանողների Ռուսաստանից և Ամերիկայից։ Ալեքսանդրը դասավանդում է իր սեփական մեթոդների համաձայն, որոնք մշակվել են Ռուսաստանում և ԱՄՆ-ում` մուլտիպլիկացիայի ոլորտում երկար տարիների փորձի հիման վրա։ Յուրաքանչյուր ոք կարող է անցկացնել դասընթացը. ինչպես լրիվ սկսնակները, այնպես էլ նրանք, ովքեր ցանկանում են բարելավել իրենց անիմացիոն հմտությունները։
2014 թվականի նոյեմբերի 26-ից նա Անիմացիոն ազգային մրցանակի փորձագիտական ​​խորհրդի անդամ է։ 
2019 թվականից ի վեր անիմացիայի բնագավառում լայնածավալ Global Animation Forum միջոցառման կազմակերպիչ է։ Սա մի միջոցառում է, որտեղ հանդիպում են համաշխարհային մասշտաբի վարպետներ. խոսնակներ առաջատար անիմացիոն ստուդիաներից (Disney, Pixar, Dreamworks և այլն)։ Ֆորումի հյուրերը հիանալի հնարավորություն ունեն փորձ ձեռք բերելու անիմացիոն ֆիլմերի բնագավառի առաջատար մասնագետներից, մասնակցել վարպետության դասերի, ցուցադրել իրենց տաղանդը և արտահայտվել։

Ընտանիք 
 Կինը Իրինա Դորոգովան է, երեխաները՝ Պրոխորը և Սերաֆիման։

Ֆիլմագրություն

Մուլտիպլիկատոր 

 1982 թվական՝ Ուրախ կարուսել, թողարկում 12
 1982 թվական՝ Կախառդական դեղ
 1982 թվական՝ Կախարդական գլոբուսի արկածները կամ կախարդի խարդավանքները
 1983 թվական՝ Ստախոսների դղյակը
 1983 թվական՝ Առյուծ և ցուլ
 1983 թվական՝ Ռոդամուս Կվերկի հետապնդումը
 1984 թվական՝ Շիլայով կճուճիկ
 1984 թվական՝ Հետևի նստարանին, թողարկում 3
 1984 թվական՝ Դե սպասիր, թողարկում 14
 1985 թվական՝ Դերյոզա
 1985 թվական՝ Թագավորական բրդուճ
 1985 թվական՝ Տեր և տիկին Քացախները
 1985 թվական՝ Մենք Շերլոկ Հոլմսի հետ
 1985 թվական՝ Հետևի գրասեղանի մոտ, թողարկում 4
 1985 թվական՝ Դե սպասիր, թողարկում 15
 1985 թվական՝ Տղան ինչպես տղա
 1986 թվական՝ Լոլո պինգվինի արկածները, ֆիլմ 1
 1986 թվական՝ Դե սպասիր, թողարկում 16
 1987 թվական՝ Բոգատիրյան շիլա
 1987 թվական՝ Լոլո պինգվինի արկածները, ֆիլմ 2
 1987 թվական՝ Լոլո պինգվինի արկածները, ֆիլմ 3
 1988 թվական՝ Դյուրահավատ վիշապը
 1988 թվական՝ Խորհուրդներ տալ սիրող նապաստակը
 1988 թվական՝ Կատվիկը Լիզյուկովի փողոցից
 1988 թվական՝ Զզվելի արջը
 1988 թվական՝ Պատահար գետաձիու հետ
 1988 թվական՝ Մոլորվել էր թռչունը երկնքում
 1988 թվական՝ Մարաթոն
 1989 թվական՝ Բոլորին բռնեց
 1989 թվական՝ Երկու բոգատիրները
 1989 թվական՝ Լիճ ծովի հատակին
 1989 թվական՝ Կոմպոզիցիա թեմայով. Շեկլիկը
 1990 թվական՝ Ուրախ կարուսել, թողարկում 20
 1990 թվական՝ Ուրախ կարուսել, թողարկում 21

Անիմատոր 
 1992 թվական՝ Սառցե թագուհին
 1994 թվական՝ Առյուծ արքան
 1995 թվական՝ Պոկահոնտաս
 1996 թվական՝ Կուզիկը Նոտր Դամից
 1998 թվական՝ Մուլան
 1999 թվական՝ Ֆանտազիա 2000
 2002 թվական՝ Լիլո և Սթիչ
 2003 թվական՝ Եղբայր արջ

Ծանոթագրություններ

Արտաքին հղումներ 
Ալեքսանդր Դորոգովը animator.ru կայքում

Ամերիկացի մուլտիպլիկատորներ
Խորհրդային մուլտիպլիկատորներ
Ռուս մուլտիպլիկատորներ
Ռուս մանկավարժներ